Publication: Magyar Közlöny
Issue: MK-2003-98 (Year: 2003, Number: 98)
Era: 1990-2004
Section: Visszahonosítását az a Magyarországon lakóhellyel rendelkezõ külföldi személy (1993. évi LV. törvény 23. §) kérheti,
Paragraph Index: 29

Visszahonosítását az a Magyarországon lakóhellyel rendelkezõ külföldi személy (1993. évi LV. törvény 23. §) kérheti, aki már volt magyar állampolgár, de állampolgárságát elvesztette, ha — büntetlen elõéletû, — magyarországi lakása és megélhetése biztosított, — a visszahonosítás nem sérti a Magyar Köztársaság érdekeit. Egyéb tudnivalók: — A kérelemhez eredeti anyakönyvi kivonatokat — beleértve a külföldi kivonatokat is — kell csatolni. Ezeket a Belügyminisztérium állampolgársági ügyekben eljáró szerve nem vonja be. A külföldön történt anyakönyvi események honosítást követõ hazai anyakönyvezéséhez azonban hiteles fénymásolat is mellékelhetõ. — Az idegen nyelvû okiratokat hiteles magyar nyelvû fordítással együtt kell a kérelemhez mellékelni. — A kérelem elbírálását elõsegíti, ha csatolja a bevándorlását vagy letelepedését engedélyezõ, illetve a menekültkénti elismerésérõl szóló határozat másolatát. — Magyar állampolgár által örökbefogadott kérelmezõ esetében a magyar gyámhatóság által hozott jogerõs határozat alapján kérhetõ kedvezményes honosítás.

Source: https://magyarkozlony.hu/hivatalos-lapok/b8ff4d2275a02ed28cab875078f1041ba9eaa863/dokumentumok/d3498b792a5c4f559258e866868d4d918e82ca3a/letoltes